Աշուղ Ղարիբը (ֆիլմ)

Աշուղ Ղարիբը Սերգեյ Փարաջանովի նշանավոր ֆիլմն է։ Այն թողարկվել է 1988 թվականին և արժանացել մի շարք մրցանակների։ Ֆիլմը նվիրված է Անդրեյ Տարկովսկու հիշատակին։ Հիմնված է Միխայիլ Լերմոնտովի համանուն հեքիաթի մշակման վրա։

 Սյուժեն 
Աղքատ Աշուղ Ղարիբը հարսանիքների ժամանակ սազ է նվագում։ Նա սիրում է հարուստի դուստր Մագուլ-Մեղերին։ Աշուղ Ղարիբը խոստանում է թափառել յոթ տարի և դառնալ հարուստ, կամ մեռնել։

Նրա մրցակիցը գողանում Աշուղ Ղարիբի հագուստը։ Բոլորը կարծում են, որ Աշուղ Ղարիբը խեղդվել է։ Աշուղ Ղարիբի մայրը լաց լինելուց կորցնում է տեսողությունը։ Նրա հակառակորդը պահանջում է Մագուլ-Մեղերի ձեռքը։

Աղքատ երաժիշտը ընկնում է Սուլթանի մոտ, և երգում է նրան իր սիրո մասին։ Սուլթանին դուր է գալիս նրա երգը, և նա ոսկի է պարգևում Աշուղ Ղարիբին։ Արդեն յոթ տարի նա վայելում է կյանքը սուլթանի պալատում և սկսում է մոռանալ իր հարսնացուին։

Հանդիպելով մի խորհրդավոր ձիավորի սպիտակ ձիու վրա՝ Աշուղ Ղարիբը հնարավորություն է ստանում կախարդանքի միջոցով կատարել յուրաքանչյուր ցանկություն։ Նա տեղափոխվում է իր հայրենի գյուղ՝ հայտնվելով իր կորցրած սիրեցյալի և իր դժբախտությունների մեջ մեղավոր տղամարդու հարսանիքին։

Լսելով նրա հավաստիացնումները՝ մեծահարուստի տանը Աշուղ Ղարիբին ծաղրում են, թե իբր ինքը մեկ ակնթարթում երկար ճանապարհ է անցել, որի համար  սովորաբար պահանջում է ավելի քան մեկ օր։

Զայրացած փեսացուն սպառնում է սպանել Աշուղ Ղարիբին։ Որպեսզի ապացուցի իր ճշմարտացիությունը, Աշուղ Ղարիբը հարսանիք է բերում իր կույր մորը՝ սրտաբեկ կնոջը, որը հավատացել էր իր որդու մահվանը։ Աշուղ Ղարիբը անց է կացնում սպիտակ թաշկինակը մոր չտեսնող աչքերի մոտով և նրան վերադարձնում տեսողությունը։

Վարկաբեկված հակառակորդը փախչում է, իսկ Աշուղ Ղարիբը սպիտակ հագուստով հաղթանակն է նշում՝ պատրաստվելով իր հարսանիքին վերագտած հարսնացուի հետ։

 Դերերում 
 Յուրի Մգոյան - Աշուղ ղարիբ
 Սոֆիկո Ճիաուրելի - մայր
 Ռամազ Չխիկվաձե - Ալի-աղա
 Կոնստանտին Ստեպանկով - ուսուցիչ
 Վարվարա Դվալիշվիլի - քույր
 Վերոնիկա Մետոնիձե
 Դավիթ Աբաշիձե
 Թտամազ Վաշակիձե
 Դավիթ Դովլաթյան
 Նոդար Դուքլաձե
 Լևան Նատրոշվիլի
 Գևորգ Հովակիմյան
 Վյաչեսլսվ Ստեփանյան

 Ստեղծագործական խումբը 
 նկարիչներ - Շոթա Գոգոլասշվիլի, Գեորգի Ալեքսի-Մեշիշվիլի, Նիկոլայ Սանդուկելի
 հնչյունային օպերատոր - Գառի Կունցեվ
 Երգերի կատարումը - Ալիմ Գասըմով
 Խորեոգրաֆիա - Ս. Ալեքսիձե

Ֆիլմը նկարահանվէլ է Բաքվում և Շեքիյում։

 Մրցանակներ 
 1988 - Մրցանակ "Felix-88» - ֆիլմի նկարիչներ Գ. Ալեքսի-Մեշիշվիլի, Ն. Սանդուկելի, Շ. Գոգոլասշվիլի
 1989 - Ստամբուլի միջազգային կինոփառատոն - Ժյուրիի հատուկ մրցանակը (Ս. Փարաջանովին)
 1990 - Մրցանակ «Նիկա-89» - լավագույն խաղարկային ֆիլմի ռեժիսոր, օպերատոր, զգեստները ձևավորող (Ս. Փարաջանով)։ «Աշուղ ղարիբը» երկու ոչ-ռուսերեն ֆիլմերից մեկն էր, որը ստացել «Լավագույն ֆիլմ» գլխավոր մրցանակը։

 Ծանոթագրություններ 

 Արտաքին Հղումներ 
 Parajanov.com
 DVDBeaver - comparison of DVD versions

Կատեգորիա:1988 դրամա ֆիլմեր
Կատեգորիա:1988 ֆիլմեր
Կատեգորիա:«Վրացֆիլմ» ստուդիայի ֆիլմեր
Կատեգորիա:Ադրբեջաներեն ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Կատեգորիա:Սերգեյ Փարաջանովի ֆիլմեր
Կատեգորիա:Վրացերեն ֆիլմեր
Կատեգորիա:1980-ականների խորհրդային ֆիլմեր